

**ประกาศองค์การบริหารส่วนตำบลบึงพะไล**

**เรื่อง การใช้แผนอัตรากำลัง ๓ ปี ( พ.ศ. ๒๕๕๘ - ๒๕๖๐)**

**ปรับปรุงตามระบบจำแนกตำแหน่งใหม่(ระบบแท่ง)ครั้งที่ ๒**

...................................................

อาศัยอำนาจตามพระราชบัญญัติ ระเบียบบริหารงานบุคคลส่วนท้องถิ่น พ.ศ.๒๕๔๒ ประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งข้าราชการหรือพนักงานส่วนท้องถิ่น พ.ศ. ๒๕๕๘ ลงวันที่ ๒๗ พฤศจิกายน ๒๕๕๘ ประกอบกับประกาศคณะกรรมการกลางพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล(แก้ไขเพิ่มเติม) พ.ศ. 2558ประกอบกับมติการประชุมครั้งที่ ๘/๒๕๕๙ เมื่อวันที่ ๒๔ สิงหาคม ๒๕๕๙ เห็นชอบการจัดทำแผนอัตรากำลัง ๓ ปี (พ.ศ. ๒๕๕๘ – ๒๕๖๐)ปรับปรุงตามระบบจำแนกตำแหน่งใหม่(ระบบแท่ง)ครั้งที่ ๒ เพื่อใช้สำหรับการบริหารงานบุคคลขององค์การบริหารส่วนตำบลบึงพะไล ให้เป็นไปตามประกาศคณะกรรมการกลางพนักงานส่วนตำบลองค์การบริหารส่วนตำบลบึงพะไลมีผลบังคับใช้แผนอัตรากำลัง ๓ ปี (พ.ศ. ๒๕๕๘ - ๒๕๖๐)ปรับปรุงตามระบบจำแนกตำแหน่งใหม่(ระบบแท่ง)ครั้งที่ ๒ ตั้งแต่วันที่ ๑ ตุลาคม ๒๕๕๙ เป็นต้นไป


จึงประกาศมาให้ทราบโดยทั่วกัน

ประกาศ ณ วันที่ ๑๖ เดือน กันยายน พ.ศ. ๒๕๕9

(ลงชื่อ)

(นายวันชัย จันคำ)

นายกองค์การบริหารส่วนตำบลบึงพะไล



**ประกาศองค์การบริหารส่วนตำบลบึงพะไล**

**เรื่อง การจัดตำแหน่งพนักงานส่วนตำบลเข้าสู่ประเภทตำแหน่ง(ระบบแท่ง)**

...................................................

โดยที่ ก.ถ.และ ก.อบต.ได้ประกาศเปลี่ยนแปลงระบบจำแนกตำแหน่งจากระบบซี เป็นระบบแท่ง จึงสมควรแก้ไขเปลี่ยนแปลงการกำหนดตำแหน่งและระดับตำแหน่งในแผนอัตรากำลังสามปี ประจำปีงบประมาณ ๒๕๕๘ – ๒๕๖๐ ให้สอดคล้องกับระบบจำแนกตำแหน่งที่กำหนดขึ้นใหม่

อาศัยความตามมาตรา ๑๕ ประกอบมาตรา ๒๕ ตามพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ และมติคณะกรรมการพนักงานส่วนตำบลจังหวัดนครราชสีมา ในการประชุมครั้งที่ ๑๓/๒๕๕๘ เมื่อวันที่ ๓๐ ธันวาคม ๒๕๕๘ จึงให้แก้ไขข้อมูลการกำหนดตำแหน่งและระดับตำแหน่งในแผนอัตรากำลังสามปี ประจำปี ๒๕๕๘ – ๒๕๖๐ ดังนี้

ข้อ ๑ ประกาศฉบับนี้เรียกว่า ประกาศองค์การบริหารส่วนตำบลบึงพะไล **เรื่อง การจัดตำแหน่งพนักงานส่วนตำบลเข้าสู่ประเภทตำแหน่ง(ระบบแท่ง)**ประจำปีงบประมาณ ๒๕๕๘–๒๕๖๐ ฉบับแก้ไขเพิ่มเติม(ฉบับที่ ๑ /๒๕๕๙ ) พ.ศ. ๒๕๕๙

ข้อ ๒ ประกาศฉบับนี้มีผลบังคับใช้ตั้งแต่วันที่ ๑ มกราคม ๒๕๕๙

ข้อ ๓ ให้ยกเลิกการกำหนดตำแหน่งและระดับตำแหน่งในแผนอัตรากำลังสามปี ประจำปีงบประมาณ ๒๕๕๘ – ๒๕๖๐ และที่แก้ไขเพิ่มเติมโดยให้เป็นไปตามกำหนดตำแหน่งและระดับตำแหน่งฉบับนี้แทน

จึงประกาศมาให้ทราบโดยทั่วกัน

ประกาศ ณ วันที่ ๑๑ เดือน มีนาคม พ.ศ. ๒๕๕๙

(ลงชื่อ)

(นายวันชัย จันคำ)

นายกองค์การบริหารส่วนตำบลบึงพะไล